Élelmiszer által kialakult megbetegedések

Az élelmiszer eredetű megbetegedések esetén követendő eljárásról szól a 62/2003.(X.27.) ESzCsM rendelet, amit akkor kell alkalmazni, ha élelmiszer-fertőzés, élelmiszer-mérgezés( ezt a rendelet együttesen élelmiszer eredetű megbetegedésnek nevez) és ezek gyanújának bejelentése, nyilvántartása, kivizsgálása valamint hatósági intézkedés történik.  
Élelmiszer eredetű megbetegedésnek kell tekinteni, amit tévedésből élelmiszerként fogyasztottak el, illetve azt is, amit véletlenül fogyasztottak el, de élelmiszernek nem minősülő növényrész, mag vagy egyéb anyag méregtartama miatt bekövetkezett betegség.

A pontos definíciókat a rendelet 2. §-ában olvashatunk:

a) élelmiszer-fertőzés: minden olyan heveny egészségkárosodás, amelyet élő kórokozóval szennyezett élelmiszer fogyasztása okozott

b) élelmiszer-mérgezés: minden olyan heveny egészségkárosodás, amelyet élelmiszer elfogyasztását követően az abban lévő szerves vagy szervetlen méreganyag okozott

Bejelentést köteles tenni a megbetegedésről vagy annak gyanújáról:

* az ezt észlelő orvosnak
* munkahelynek, intézménynek, alkalmi közösség vezetőjének, rendezvény szervezőjének, vendéglátás vagy turizmus keretében a vendégek ellátásáért felelős személynek
* élelmiszer-előállító, vendéglátó vagy élelmiszer-kereskedelmi tevékenységet végző jogi személynek, természetes személynek és a jogi személyiséggel rendelkező szervezetnek, ha tudomásukra jut, hogy az általuk előállított vagy forgalmazott élelmiszer miatt merül fel

A bejelentésben az alábbi információkat kell közölni:

* a megbetegedettek számát, nevét és elérhetőségét
* a megbetegedés kezdetének idejét, főbb tüneteit
* a megbetegedéssel összefüggésbe hozható élelmiszer megnevezését, fogyasztásának helyét, idejét
* ha van rá lehetőség akkor az előállítás, a forgalomba hozatal és a beszerzés helyét
* vizsgálati anyag biztosítását
* megtett intézkedéseket

A bejelentést haladéktalanul a megbetegedés vagy annak gyanúja észlelésének helye szerint illetékes népegészségügyi feladatkörében eljáró fővárosi és megyei kormányhivatalhoz kell megtenni.